હેરિસન ફોર્ડ (જન્મ 13 જુલાઈ, 1942) અમેરિકન ફિલ્મ અભિનેતા અને નિર્માતા છે. ફોર્ડ મૂળ સ્ટાર વોર્સ ના ત્રણ ભાગમાં હાન સોલો અને ઇન્ડિયાના જોન્સ ફિલ્મ સીરિઝના શીર્ષક પાત્રમાં અવિસ્મરણીય ભૂમિકા ભજવવા બદલ જાણીતો છે. તે બ્લેડ રનર માં રિક ડેકાર્ડની ભૂમિકામાં, વિટનેસ માં જોહન બુક અને પેટ્રિઓટ ગેમ્સ અને ક્લીઅર એન્ડ પ્રેઝન્ટ ડેન્જર માં જેક રયાનની યાદગાર ભૂમિકા ભજવવા બદલ પણ પ્રસિદ્ધ છે. તેની ચાર દાયકાની કારકિર્દીમાં પ્રીસ્યુમ્ડ ઇનોસન્ટ , ધ ફ્યુજીટિવ , એર ફોર્સ વન અને વ્હોટ લાઇસ બેનેથ સહિત હોલીવૂડની અન્ય કેટલીક બ્લોકબ્લસ્ટર ફિલ્મો સામેલ છે, જેમાં તેણે અભિનયના ઓજાસ પાથર્યા છે. એક સમયે બોક્સ-ઓફિસ પર પાંચ સર્વકાલિન હિટ ફિલ્મોમાંથી ચાર ફિલ્મો તેની હતી હતી.[૧] તેની પાંચ ફિલ્મને નેશનલ ફિલ્મ રજિસ્ટ્રીમાં સામેલ કરવામાં આવી છે.